text: Esperant Abonament FCB: de març 2013
  COMUNICAT: ELS INSCRITS COM A CORRENT D'ANIMACIÓ AL CAMP NOU.
  Ens vam constituir com a grup a les xarxes socials, fa gairebé dos anys, amb la intenció de fer un seguiment de la Llista d'Espera d'Abonaments i lluitar per facilitar les condicions en les que els no-abonats accedeixen al Camp Nou.
  Després de diversos contactes amb els actuals gestors del Club, adreçant les nostres queixes i explicant les nostres propostes, no hem vist que les seves actuacions donin compliment al promès en campanya electoral: "que els socis sense seient puguin accedir de forma prioritària a més entrades i a més descomptes".
  Es per això que, arran dels esdeveniments i manifestacions de les darreres setmanes, mostrem el nostre descontent amb el recorregut realitzat per l'actual Directiva i ens reiterem en demanar públicament que:
  1r. Es faci pública la Llista d'Espera d'Abonaments, per clau de soci i data d'inscripció (amb el que, en la nostra opinió, no es vulneren la confidencialitat de les dades),
  2n. Es destinin anualment 700 nous abonaments pels primers Inscrits (que ara ja porten 8 anys esperant-los), dels més de 6.000 que hi ha actualment, per a que la previsió d'espera no superi en cap moment els 10 anys,
  3r. Es recuperin les dues setmanes de preferència de compra d'entrades a començament de temporada pels socis no-abonats, i que es mantinguin les actuals per la resta de partits, i
  4t. S'afavoreixi l'accés dels Inscrits, partit a partit, a les zones d'animació, primeres graderies inferiors dels gols, amb descomptes més importants que els dels paquets d'entrades. (Quin millor control hi ha que haver d'anar presencialment a l'OAB un cop a l'any a ratificar-te i correr el risc de perdre tot aquest esforç per mal comportament?).
  Som socis, molts joves, que volem poder accedir amb més assiduitat a, qualsevol zona, del Camp Nou per animar al nostre equip o afegir-nos als grups que cívicament fan caliu, com Almogàvers.
  Estem oberts a parlar-ne amb qui vulgui, i en farem seguiment per que es faci el promés i el que és just.
  Publicat per EsperantAbonamentFCB a les 22:59 Cap comentari:
  Experimentant en això de publicitar i difondre aquest bloc hem aprés que els divendres millor no moure res, no hi ha gaire circulació per les xarxes socials i és massa d'esforç per poc benefici. Ara bé, déu ni do com ha estat de mogudet aquest divendres!!!
  Les manifestacions del Vicepresident de l'Àrea Social, Jordi Cardoner, aquest migdia a TV3 (intentant fent pair tot el que s'estava generant arran de la bengala al Camp Nou pel Clàssic de Copa del Rei) han obert la caixa dels trons.
  No ens sobta tant la cataracta de comentaris, alguns àcids i durs, que molts periodistes estan abocant avui a les xarxes socials (veure el recull a @fcbalzsbo: @SiqueRodriguez, @ernestfolch, @alexsantosbcn, @jordifinestres, @airllimos, @quimdomenech, etc.), com que molts d'ells ni tant sols no n'havien parlat fins ara, ni es qüestionessin obvietats, ni cercaven dades assequibles per respondre-les.
  Ja semblava una mica fluix que gent del nivell d'en Minguella no recordés ahir la zona exacta on es van "buidar" abonats per deixar espai a les 1.400 localitats destinades a la futura Grada d'Animació, o que en Pere Escobar es sorprengués el 18/10/2011 que hi havia no-abonats que portaven vuit anys en Llista d'Espera per rebre un abonament des del Club quan no se n'havia destinat cap, o que en Raúl Llimós entrevistant en Cardoner el 14/10/2010 no tingués ni idea de quin era l'aforament del Camp Nou quan van aparèixer 582 localitats pel recompte a l'entrar l'actual Directiva.
  El que creiem realment dramàtic és que cap periodista publiqués informació, de forma contrastada i verídica, de quins eren el grups implicats en campanya electoral en la creació de la Grada d'Animació, en quins termes es muntaria (més o menys) aquesta Grada d'Animació abans que els socis compromissaris haguessin de donar el vist-i-plau en Assemblea, o que se n'estava fent de les localitats de la part baixa de la primera graderia de gol nord fins a posar-la en marxa.